Publication: Magyar Közlöny
Issue: MK-2001-124 (Year: 2001, Number: 124)
Era: 1990-2004
Section: [A 36/1999. (XII. 27.) PM rendelet 9. számú mellékletének
Paragraph Index: 159

10. napig, az első negyedévre vonatkozó tervet január 25-éig kell benyújtani az Államháztartási Hivatalhoz (a továbbiakban: ÁHH). Az igénybevétel fejezeti szinten összességében — figyelmen kívül hagyva a programfinanszírozásba bevont előirányzatokat, valamint a központi beruházások előirányzatait — a halmozott havi időarányos mértéket csak az ÁHH engedélyével és csak a negyedév első hónapjára vonatkozóan haladhatja meg. Ebben az esetben a nyomtatványhoz csatolni kell az eltérés indokolását tartalmazó kérelmet. Az ÁHH az űrlap alsó középső részén e célra kialakított rovat kitöltésével engedélyezi az időarányostól eltérő igénybevételt és intézkedik finanszírozás lebonyolítása végett. Amennyiben a költségvetési előirányzatok teljesülése az előirányzat-felhasználási tervtől eltérően alakul a fejezet negyedév közben is benyújthat keretnyitásra vonatkozó kérelmet egy EG—04-es bizonylaton. Az időarányos mértéket meghaladó keret megnyitására ebben az esetben is csak az ÁHH engedélyével kerülhet sor. Az ÁHH az űrlap feldolgozását követően az adatlap egy példányának visszaküldésével igazolja vissza az ütemezést. Az ÁHH az előirányzat-felhasználási tervben foglalt keretet havonta, a hónap első munkanapján utalja a fejezetek fejezeti kezelésű előirányzat-felhasználási keret (fejezeti kezelésű előirányzatok címbe beépült volt alapok esetében alszámlára) számlájára. A fejezeti kezelésű előirányzatok fejezeten belüli költségvetési címnél történő felhasználása esetén az előirányzat-felhasználási keret csak előirányzat-módosítás útján vehető igénybe az EG—03 és az EG—02 számú űrlapok használatával az említett űrlapok kitöltési útmutatóiban foglaltak szerint.

Source: https://magyarkozlony.hu/hivatalos-lapok/4377d7552bf31c4a51a95c4d7b3976ad62b6127e/dokumentumok/4e30c19f23999a365a1271ead1b2b44294f8eb96/letoltes